Skip Navigator | English Language | Active Contrast Style or Normal Style

กรุณาเลือกหัวข้อที่ต้องการ ข่าวและกิจกรรม | บริการของ T.A.B. | ร่วมสนับสนุนกิจกรรม | แสดงความคิดเห็น | สื่อประชาสัมพันธ์อื่น | Hall of Fame | Download | FAQ | ติดต่อสอบถาม องค์กรหลักของ T.A.B. Group สมาคมคนตาบอดแห่งประเทศไทย | สถาบันคนตาบอดแห่งชาติเพื่อการวิจัยและพัฒนา สหกรณ์บริการคนตาบอดแห่งประเทศไทย (จำกัด) | มูลนิธิของคนตาบอดไทย

Hall of Frame นายเพชรัตน์ เตชวัชรา ดำรงตำแหน่งนายกสมาคมคนตาบอดกรุงเทพฯ คนที่ 2 (พ.ศ. 2512 - 2518) ประวัติส่วนตัว วันเดือนปีเกิด 11 สิงหาคม 2483 การศึกษา - โรงเรียนสอนคนตาบอดกรุงเทพ - โรงเรียนเช็นต์คาเบรียล กรุงเทพ - overbrook school for the blind - มหาวิทยาลัย เพนซิลวาเนีย สหรัฐอเมริกา สาขาเศรษฐศาสตร์ ผลงานเด่น นายเพชรัตน์ เตชวัชรา ถือว่าเป็นนายกสมาคมคนตาบอดฯ ที่ดำรงตำแหน่ง นานที่สุด รวม 3 สมัยติดต่อกัน (6 ปี) แม้ว่าข้อบังคับสมาคมจะห้ามมิให้นายกสมาคมฯ ดำรงตำแหน่ง ต่อเนื่องเกิน 2 ปี ก็ตามทั้งนี้ เหตุที่นายเพชรัตน์ สามารถอยู่ในตำแหน่งได้นานถึง 3 สมัย เป็นเพราะมีความพร้อม และมีศักยภาพในการทำงานในตำแหน่งนายกสมาคมคนตาบอดกรุงเทพ ได้อย่างเต็มที่ นั่นเอง ช่วงแรก ๆ ที่นายเพชรัตน์ รับตำแหน่งการดำเนินงานของสมาคมคนตาบอดกรุงเทพ ยังคงเน้นหนักไปที่การหาสมาชิกให้มีจำนวนเพิ่มมากขึ้น โดยขณะนั้น สมาคมฯ มีสมาชิกประมาณ 100 คน นอกจากนี้ งานหลักและเป็นงานที่หนักหน่วงมากที่สุดของสมาคมฯ ก็คือ การทำความเข้าใจถึง สถานภาพความเป็นอยู่ของคนตาบอดในประเทศไทย ให้สาธารณชน และสังคมยอมรับคนตาบอดเพื่อการอยู่ ร่วมกันในสังคมอย่างทัดเทียมกัน อย่างไรก็ตาม การนับอายุสมาคมคนตาบอดที่ก่อตั้งเพียง 3 ปี ซึ่งถือว่า สมาคมคนตาบอดกรุงเทพ เป็นหน่วยงานใหม่ในภาคเอกชน ความเข้าใจ ทั้งจากหน่วยงานราชการ และองค์กรเอกชนด้วยกันเอง หรือแม้แต่สังคมทั่วไปจึงมีน้อย ซึ่งก็ส่งผลให้ความร่วมมือไม่เป็นไปตาม เป้าประสงค์ที่วางเอาไว้ด้วยเหตุผลข้างต้น จึงเป็นอุปสรรคในการพัฒนา และขยายงานของสมาคมฯ ให้กว้างขวางทำด้วยความยากลำบาก แต่คณะผู้บริหารสมาคมคนตาบอดกรุงเทพขณะนั้นก็มิได้ย่อท้อ หรือไม่หลบเลี่ยงที่จะหนีปัญหา ทำให้ทั้งหน่วยงานราชการ องค์กรพัฒนาเอกชนด้วยกันเอง มีความเข้าใจบทบาทของสมาคมฯ มากยิ่งขึ้น ผลงานที่สำคัญอีกประการหนึ่ง ของนายเพชรัตน์ ก็คือ การจัดตั้งห้องสมุดเทปเพื่อคนตาบอด ของสมาคมคนตาบอดกรุงเทพ ซึ่งเป็นห้องสมุดที่บันทึกเทปจากการอ่านหนังสือประเภทต่าง ๆ โดยหนังสือที่อ่านส่วนใหญ่จะเป็นหนังสือ ประเภทนวนิยาย หนังสือประเภทธรรมะ เรื่องสั้น ส่วนหนังสือเรียนนั้น ยังไม่มีแพร่หลาย เพราะสมาชิกสมาคมฯ จำนวนมากไม่ได้เรียนหนังสือ ต่อมางานของสมาคมคนตาบอดฯ ได้เพิ่มมากขึ้นนายเพชรัตน์ จึงได้คิดร่วมกับคณะผู้บริหาร ว่า เมื่อสมาชิกสมาคมฯ เราเพิ่มมากขึ้น และมีการประชุมกันบ่อยครั้งขึ้น เราน่าจะร่างข้อบังคับหรือระเบียบการปฏิบัติงานของสมาคม ซึ่งในเบื้องต้น ก็กำหนดเพียงว่า การเลือกตั้งนายกสมาคมคนตาบอดกรุงเทพ ผู้ที่ดำรงตำแหน่งนายกสมาคมฯ เป็นได้ไม่ เกิน 2 เทอมๆ ละ 2 ปี อย่างไรก็ตาม แม้ว่าจะมีการแก้ข้อบังคับสมาคมฯ ในเรื่องของอายุการดำรง ตำแหน่งนายกสมาคมคาตาบอดฯ ที่จะดำรงตำแหน่งเกิน 2 เทอมไม่ได้ แต่นายเพชรรัตน์ ก็ได้อยู่ในตำแหน่งอีกหนึ่งสมัย เพราะว่า ในขณะนั้นยังไม่มีใครอาสาเข้ามาเป็นนายกสมาคม เหตุที่เป็น เช่นนั้นก็เพราะ ผู้ที่จะมาดำรงตำแหน่งนายกสมาคมคนตาบอดกรุงเทพ ในขณะนั้น จะต้องเป็นผู้ที่มีความ เสียสละอย่างใหญ่หลวง ทั้งเสียสละความเป็นส่วนตัว เสียสละด้านทุนทรัพย์ เนื่องจากค่าใช้จ่ายบาททุกสตางค์ ของสมาคมฯ ผู้ที่เป็นนายกฯ จะต้องควักกระเป๋าจ่ายเองไปหมดทุกอย่าง ผลงานด้านต่างประเทศ การติดต่อกับองค์กรระหว่างประเทศ ของสมาคมคนตาบอดกรุงเทพ มีขึ้นพร้อม ๆ กับการเดิน ทางกลับมาจากศึกษาต่อที่ต่างประเทศของอาจารย์วิรัช ศรีตุลานนท์ ซึ่งเป็นหนึ่งในผู้ร่วมก่อตั้งสมาคมฯ มาตั้งแต่แรกเริ่ม การเดินทางกลับจากต่างประเทศ ของ อาจารย์วิรัช ทำให้งานของสมาคมฯ เดินหน้าไปมากเนื่องจากอาจารย์วิรัช ได้เข้ามาช่วยงานสมาคมฯ ในตำแหน่งอุปนายกสมาคมฯ นอกจากนี้ การที่สมาคมฯ ได้ตัว อาจารย์วิรัช มาช่วยงานเหมือนกับได้ช่องทางสะดวกในการติดต่อกับองค์กรต่างประเทศ ซึ่ง อาจารย์วิรัชได้เป็นตัวหลักในเรื่องนี้ คือ เป็นผู้ประสานการให้การช่วยเหลืองานติดต่อจากองค์กรพัฒนาเอกชน ด้านคนตาบอดของต่างประเทศ (International Federation Of Blind) เพื่อสนับสนุนการดำเนินงานของ สมาคม เนื่องจากขณะนั้นรัฐบาล ยังไม่ได้ให้การสนับสนุนด้านเงินงบประมาณ แก่สมาคมฯ โดยตรง ผลของการติดต่อ International Federation Of Blind ทำให้สมาคมได้เงินสนันสนุนก้อนหนึ่ง เพื่อให้ผู้นำ คนตาบอด ได้เดินทางไปร่วมประชุมคนตาบอดระดับนานาชาติครั้งแรก ที่ประเทศมาเลเซีย โดยครั้งนั้นมีผู้เดินทาง ไปร่วมประชุมในฐานะตัวแทนสมาคมคนตาบอด ประเทศไทย 2 คน คือ นายเพชรรัตน์ และ อาจารย์วิรัช การประชุมคนตาบอดระดับนานาชาติ ที่ประเทศมาเลเซีย มีการถกประเด็นสภาพความเป็นอยู่ของ คนตาบอด ในแต่ละประเทศ และวัตถุประสงค์สำคัญของการประชุม ก็คือ เพื่อฝึกการเป็นผู้นำคนตาบอด (Leader Ship Training ) นั่นเอง นายเพชรัตน์ ไม่สามารถนำเอาความรู้ที่ได้ไปฝึกอบรมการเป็นผู้นำคนตาบอด ที่ประเทศมาเลเซีย มาใช้ประโยชน์มากนัก เพราะภายหลังเดินทางกลับประเทศไทย ได้ไม่นาน วาระการดำรงตำแหน่งนายกสมาคมคนตาบอดกรุงเทพ ของนายเพชรรัตน์ ก็หมดวาระลง ครั้งนี้ สมาคมฯ จัดให้มีการเลือกตั้งนายกสมาคมคนตาบอดกรุงเทพ คนใหม่ และผลการเลือกตั้งปรากฏว่า อาจารย์วิรัช ศรีตุลานนท์ ซึ่งช่วยงานสมาคมฯ ในตำแหน่งอุปนายกสมาคม ถูกรับเลือกให้ขึ้นมาเป็นนายกสมาคมคนตาบอดกรุงเทพฯ คนที่ 3

For more information, please contact : mailto:info@tab.or.th?subject=web T.A.B. Group Copyright © 2004. Thailand Association of the Blind (T.A.B. Group)