| รายละเอียดโครงการ | ข่าวที่น่าสนใจ | บทความ | เว็บไซต์ที่น่าสนใจ | เว็บบอร์ด | ติดต่อผู้จัดทำ | Site Map |
หน้าแรก
รายละเอียดโครงการ
- ความเป็นมา - วัตถุประสงค์ - แนวทางการดำเนินงาน
กิจกรรมในโครงการ
- โครงการไอทีเพื่อการศึกษา - โครงการไอทีเพื่อคนพิการ - โครงการไอทีเพื่อเด็กป่วย - โครงการไอทีทัณฑสถาน - โครงการสื่อปฏิสัมพันธ์- วัฒนธรรมของชาติ
ข่าวที่น่าสนใจ
- ข่าวประจำปี ๒๕๔๕ - ข่าวประจำปี ๒๕๔๓-๒๕๔๔ - ข่าวประจำปี ๒๕๔๑-๒๕๔๒
พระราชดำรัส/ปาฐกพิเศษ
บทความที่น่าสนใจ
เว็บไซต์ที่น่าสนใจ
- แนะนำเว็บไซต์ใหม่ - เว็บไซต์แบ่งตามหมวดหมู่
เว็บบอร์ด
ติดต่อผู้จัดทำ
Site Map
ค้นหาข้อมูลเพิ่มเติม
| โครงการจัดทำอุปกรณ์สัญญาณเสียง เพื่อช่วยในการเดินทางของคนตาบอด ในโครงการเทคโนโลยีสารสนเทศตามพระราชดำริ สมเด็จพระเทพรัตนราชสุดาฯ สยามบรมราชกุมารี คณะกรรมการโครงการเทคโนโลยีสารสนเทศตามพระราชดำริ สมเด็จพระเทพรัตนราชสุดาฯ สยามบรมราชกุมารี เนคเทค ร่วมกับสมาคมคนตาบอดแห่งประเทศไทยและ ขสมก. สนองแนวพระราชดำริฯ เปิดโครงการจัดทำอุปกรณ์สัญญาณเสียง เพื่อช่วยในการเดินทางของคนตาบอด ประเดิมติดตั้งอุปกรณ์บนรถเมล์สาย ๑๒ พร้อมทยอยให้บริการ ตั้งแต่วันที่ ๑ เมษายนนี้เป็นต้นไป ศ.ดร.ไพรัช ธัชยพงษ์ ผู้อำนวยการศูนย์เทคโนโลยีอิเล็กทรอนิกส์และ คอมพิวเตอร์แห่งชาติ (เนคเทค) ในฐานะ รองประธานคณะกรรมการโครงการเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ สยามบรมราชกุมารี เปิดเผยว่าคณะกรรมการโครงการฯ โดยการดำเนินการ ของเนคเทค และสมาคมคนตาบอดแห่งประเทศไทย ได้จัดทำโครงการจัดทำอุปกรณ์สัญญาณเสียง เพื่อช่วยในการเดินทางของคนตาบอด หรือ Talking Bus ขึ้น โดยในขั้นต้นได้รับความร่วมมือจากองค์การขนส่งมวลชนกรุงเทพ (ขสมก.) ติดตั้งอุปกรณ์เสียงบนรถประจำทาง สาย ๑๒ จำนวน ๒๐ คัน และได้เริ่มทยอยออกให้บริการแล้วนับแต่วันที่ ๑ เมษายนที่ผ่านมา โครงการจัดทำอุปกรณ์สัญญาณเสียงเพื่อช่วยในการเดินทาง ของคนตาบอด เป็นกิจกรรมหนึ่งในโครงการเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ สยามบรมราชกุมารี มีวัตถุประสงค์เพื่ออำนวยความสะดวก ในการเดินทางให้แก่คนสายตาพิการ ให้สามารถเดินทางไปยังที่ที่ต้องการได้อย่างสะดวก รวดเร็วและปลอดภัย ทั้งนี้เนื่องจากคนตาบอดมักจะประสบปัญหา ในเรื่องของการขาดข้อมูลที่จำเป็นในขณะเดินทาง เช่น ไม่สามารถทราบถึงหมายเลขรถประจำทางที่กำลังจอดรับผู้โดยสาร ไม่สามารถทราบได้ว่าขณะนี้รถจอด ณ ป้ายใด (ขณะอยู่บนรถประจำทาง) ไม่สามารถทราบถึงช่วงสัญญาณไฟสำหรับการข้ามถนน ไม่สามารถทราบถึงจุดอันตรายหรือจุดที่ต้องเพิ่มความระมัดระวัง เป็นพิเศษ เช่น สะพานลอย ไม่สามารถกะระยะและที่ตั้งของจุดสำคัญต่างๆ เช่น ทางม้าลาย สถานีตำรวจ โรงพยาบาล ประตูทางเข้า และอื่นๆ เพื่อช่วยบรรเทาปัญหาเหล่านี้ วิธีการหนึ่งที่หลายประเทศนิยมใช้ คือ การใช้ สัญญาณเสียง โดยเป็นการประยุกต์ใช้เทคโนโลยีขั้นพื้นฐาน เพื่ออำนวยความสะดวกในการเดินทางและสามารถตอบสนอง ต่อสภาพปัญหและความจำเป็นของคนตาบอด ซึ่งทางสมาคมคนตาบอด ได้นำปัญหาดังกล่าวมาหารือ กับเนคเทค และเนคเทคในฐานะ เลขานุการคณะกรรมการโครงการเทคโนโลยีสารสนเทศ ตามพระราชดำริฯ ได้นำขึ้นกราบบังคมทูล โดยสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้ารับงานนี้เข้าไว้ในโครงการ และได้ทรงพระราชทานงบประมาณเพื่อใช้ในการวิจัยพัฒนา และจัดทำอุปกรณ์สัญญาณเสียง จำนวน ๒๐ ชุด และ remote control ๕๐ อัน ซึ่งทางสมาคมฯ จะได้แจกให้แก่สมาชิกเพื่อนำไปใช้ ในงานต่อไป ในการดำเนินงาน เนคเทคเป็นผู้พัฒนาต้นแบบอุปกรณ์สัญญาณเสียง ซึ่งจะเปล่งเสียงโดยการกระตุ้นด้วยสัญญาณจาก remote control ที่คนตาบอดเป็นผู้ถือและกด หรือกระตุ้นด้วยการเปิด-ปิดประตูของรถ ซึ่งอุปกรณ์จะเปล่งเสียงบอกเลขหมายรถประจำทาง และเส้นทางเดินรถ ตัวอย่างคือ "สาย ๑๒ ห้วยขวาง-อนุสาวรีย์ชัย-ราชวิถี-เศรษฐการ" ศ.ดร.ไพรัช กล่าวต่อไปว่า ภายหลังจากการติดตั้งแล้วเสร็จ และให้บริการแล้ว ทางศูนย์ฯ จะทำการประเมินผล ซึ่งหากพบผลสำเร็จตามเป้าหมายที่กำหนดไว้ เนคเทค และ ขสมก. ก็จะได้ร่วมกันพิจารณาแนวทาง เพื่อขยายการติดตั้งต่อไปยังรถประจำทางสายอื่นๆ รวมถึงขยายความร่วมมือไปยังหน่วยงานอื่นๆ ที่รับผิดชอบ งานเกี่ยวกับสาธารณูปการต่อไป เช่น สำนักงานเขตกรุงเทพมหานคร ซึ่งดูแลป้ายจอดรถประจำทาง สะพานลอย เป็นต้น นายทองดี กาทอง นายกสมาคมคนตาบอดแห่งประเทศไทย เปิดเผยถึงความร่วมมือในโครงการนี้ว่า ทางสมาคมฯ ในฐานะองค์กรผู้แทนของคนตาบอด ได้ตระหนักถึงหน้าที่หลักขององค์กรคือ การติดต่อประสานงานกับหน่วยงานต่างๆ เพื่อร่วมคิด ร่วมดำเนินการ และร่วมรับผิดชอบให้เกิดแนวทางแก้ปัญหาของคนตาบอด ในทิศทางที่ควรจะเป็น ซึ่งการดำเนินงานของโครงการนี้ นับเป็นตัวอย่างที่ดีของความร่วมมือ และถือเป็นสะพานสำคัญอีกสายหนึ่ง ที่ช่วยทอดข้ามความไม่สะดวก ซึ่งพสกนิกรตาบอดทุกคนต่างซาบซึ้งในพระมหากรุณาธิคุณ ของสมเด็จพระเทพรัตนราชสุดาฯ ที่ได้ทรงโปรดเกล้าฯ ให้มีโครงการเทคโนโลยีสารสนเทศในพระราชดำริขึ้น รวมทั้งทรงโปรดเกล้าฯ รับโครงการ Talking Bus นี้ไว้เป็นโครงการย่อยโครงการหนึ่ง "ผมใคร่ขอเรียนย้ำว่า คนตาบอดทุกคนต่างต้องการเป็นสมาชิกที่สมบูรณ์ ของสังคม อีกทั้งเป็นทรัพยากรบุคคลที่มีค่าของประเทศ เราหวังที่จะได้รับสิทธิอันพึงมีพึงได้อย่างสมบูรณ์ เพราะเราต้องการปฏิบัติหน้าที่ของพลเมืองไทย อย่างสมบูรณ์ที่สุด" [กลับไปที่หน้าสารบัญข่าวที่น่าสนใจ]
| หน้าแรก | รายละเอียดโครงการ | ข่าวที่น่าสนใจ | บทความ | เว็บไซต์แนะนำ | เว็บบอร์ด | ติดต่อผู้จัดทำ | Site Map |
สงวนลิขสิทธิ์ พ.ศ.๒๕๔๒ ตามพระราชบัญญัติลิขสิทธิ์ พ.ศ.๒๕๓๗ ห้ามนำข้อมูลของเครือข่ายนี้ ไปเผยแพร่ต่อโดยไม่ได้รับอนุญาตเป็นลายลักษณ์อักษร