> > > > ความหมายและประเภทความพิการ

> > > > ความพิการ หมายถึง ความบกพร่อง หรือการสูญเสียสมรรถภาพ
> > > > ของร่างกาย และ (หรือ) จิตใจ จะทำให้มีข้อจำกดในการเรียนรู้ การ
> > > > สื่อความหมาย (การพูด ฟัง อ่าน เขียน) การทำกิจวัตรประจำวัน
> > > > การประกอบอาชีพ การสร้างสัมพันธภาพกับคนในสังคม ซึ่งคน
> > > > หนึ่งอาจมีความบกพร่องและมีขีดจำกัด อย่างใดอย่างหนึ่ง หรือ
> > > > หลายอย่างก็ได้

> > > > กระทรวงสาธารณสุข ได้ออกกฎกระทรวง พ.ศ.2537 ตาม
> > > > พระราชบัญญัติฟื้นฟูสมรรถภาพคนพิการ พ.ศ.2534 ได้แบ่ง
> > > > ความ พิการออกเป็น 5 ปรเภท ดังนี้ :

> > > > 1. ความพิการทางการมองเห็น
> > > > 2. ความพิการทางการได้ยิน หรือการสื่อความหมาย
> > > > 3. ความพิการทางกาย หรือการเคลื่อนไหว
> > > > 4. ความพิการทางจิต หรือพฤติกรรม
> > > > 5. ความพิการทางสติปัญญา หรือการเรียนรู้

> > > ### 1. ความพิการทางการมองเห็น

> > > "ความบกพร่อง หรือการสูญเสียการมองเห็น"ได้แก่

> > > ตาบอด

> > > คือ คนที่สูญเสียการมองเห็นประกอบด้วย คนตาบอด
> > > ที่มองไม่เห็น และคนที่มองเห็นบ้าง
> > > แต่ไม่มากนักซึ่งไม่สามารถใช้สาย
> > > ตาได้แม้ว่าจะได้รับการปรับสภาพ
> > > หรือรักษาแก้ไขแล้ว

> > > สายตาเลือนลาง จะสามารถมองเห็นในระยะ
> > > ใกล้ๆ เด็กที่มีการมองเห็นบกพร่องไปสามารถ
> > > รับรู้สิ่งต่างๆ รอบตัวได้ด้วยอวัยวะรับสัมผัส
> > > อื่นๆ เช่น ได้ยินเสียง ใช้กายสัมผัส รู้อิริยาบท
> > > การทรงตัวและการเคลื่อนไหว รู้กลิ่นรู้รสจึงสามารถเรียนรู้ได้หากได้รับ
> > > โอกาส

> > > เด็กที่สูญเสียการมองเห็น สามารถเรียน
> > > หนังสือได้โดยใช้ อักษรเบลล์ ซึ่งเป็นตัวอักษร
> > > ที่คิดขึ้นสำหรับคนตาบอดเป็นตัวนูน เวลาอ่าน
> > > จะใช้มือสัมผัสตามตัวอักษรที่เจาะลงบนกระดาษ

> > > ### 2. ความพิการทางการได้ยิน หรือการสื่อความหมาย

> > > "คนที่มีความผิดปกติหรือความบกพร่องทางการพูการได้ยิน การสื่อความหมายกับผู้อื่น" ได้แก่

> > > 2.1 คนที่มีความบกพร่องทางการพูและภาษา

> > > คนที่ความบกพร่องทางการพูด หมายถึงคนที่มีความบกพร่อง
> > > ในการออกเสียงพูดเนื่องจากอวัยวะที่ใช้ ในการออกเสียงพูดบกพร่อง
> > > หรือผิดปกติเช่น ปากแหว่ง เพดานโหว่ รวมทั้งเด็กพูดไม่ชัด และติดอ่าง

> > > คนที่มีความบกพร่องทางภาษา หมายถึง
> > > คนที่มีปัญหาในการเข้าใจภาษา และแสดงออก
> > > ทางภาษา เช่น ภาษาพูด ภาษาเขียน และ
> > > สัญลักษณ์อื่น ๆ

> > > 2.2 คนที่มีความบกพร่องทางการได้ยิน หมายถึง

> > > คนหูหนวก หมายถึงคนที่สูญเสียการได้ยินมากจนไม่
> > > สามารถได้ยินเสียงไม่ว่าจะใส่หรือไม่ใส่เครื่องช่วยฟังก็ตาม

> > > คนหูตึง หมายถึงคนที่พอจะได้ยินเสียงบ้างสามารถใช้เครื่อง
> > > ช่วยฟังได้ "เด็กหูหนวก" เรียนรู้ภาษาโดยการใช้การมองดู
> > > ท่าทางสีหน้าของคนอื่น และการแสดงออกของตัวเอง จึง
> > > เรียนหนังสือและสื่อความหมายด้วย"ภาษามือ" คือการใช้
> > > มือบอกความหมายแทนภาษาและการใช้"การสะกดคำ"
> > > ด้วยนิ้วมือประกอบการอ่านริมฝีปากผู้พูด

> > > ### 3. ความพิการทางกายหรือการเคลื่อนไหว

> > > หมายถึง"คนที่มีความผิดปกติ
> > > บกพร่อง หรือสูญเสียอวัยวะ
> > > ส่วนใดส่วนหนึ่งของร่างกาย
> > > ทำให้ไม่สามารถเคลื่อนไหว
> > > ได้ดีเท่าคนปกติ เช่น เด็กที่มี
> > > แขนขาเป็นอัมพาต เป็นโรค
> > > เกี่ยวกับกล้ามเนื้อ-กระดูก
> > > เช่น เท้าปุก เข่าติดเอวคด สมองพิการ โปลิโอ ซึ่งทำให้กล้ามเนื้อลีบ
> > > อวัยวะผิดรูป อวัยวะส่วนหนึ่งส่วนใดขาดหายไป

> > > "เด็กสมองพิการ" มิใช้เด็กปัญญาอ่อน
> > > เสมอไป เขาคือเด็กที่มีปัญหาด้านการ
> > > เคลื่อนไหวร่างกายและการทรงตัว ที่
> > > เกิดจากความผิดปกติของสมองเฉพาะ
> > > ส่วนที่ควบคุมการเคลื่อนไหว ซึ่งอาจ
> > > เป็นทั้งตัว ทำให้ไม่สามารถควบคุมการ
> > > เคลื่อนไหวของแขนขาและร่างกายได้
> > > อาจมีอาการเกร็งหรือตัวอ่อนไม่มีแรง
> > > บางคนเป็นเพียงเล็กน้อย หรือเพียง
> > > บางส่วน เช่น เป็นเฉพาะแขน-ขา ข้างเดียว
> > > หรือทั้งสองข้าง เด็กสอมงพิการบางคนอาจมีความพิการอื่นร่วมด้วย ซึ่งจัด
> > > เป็น "ความพิการซ้ำซ้อน" เช่น ปัญญาอ่อน พิการทางตา หรือหู ก็ได้

> > > ### 4. ความพิการทางจิตหรือพฤติกรรม

> > > หมายถึง "พฤติกรรมที่แตกต่างไปจากปกติแย่งมากและเป็นไปอย่าง
> > > ต่อเนื่อง เป็นแล้วไม่หายอย่างรวดเร็วพฤติกรรม
> > > นั้นไม่เป็นที่ยอมรับของสังคม ส่งผลกระทบต่อ
> > > การเรียนรู้ของเด็กเช่น ก้าวร้าวอย่างรุนแรง ทำร้าย
> > > ร่างกายตนเองและผู้อื่น มีความวิตกกังวลมากเกินเหตุ
> > > ขาดความเชื่อมั่นในตนเองสูง ไม่สนใจสิ่งต่างๆ รอบข้าง ไม่โต้ตอบด้วย
> > > คล้ายๆ เหม่อลอยและชอบเล่นคนเดียว หรือบางคนอาจขาดสมาธิ
> > > อยู่ไม่สุข วุ่นวายอยู่ตลอดเวลา

> > > ### 5. ความพิการทางสติปัญญา

> > > เด็กเรียนช้า หมายถึง เด็กที่มีปัญหาในการเรียน คือเรียนรู้หรือรับรู้
> > > ได้ช้ากว่าเด็กในวัยเดียวกัน มีระดับสติปัญญาประมาณ 70-90 (ระดับ
> > > เชาว์ปัญญาปกติคือ 90-110) เช่น เด็กอายุ 10 ปี แต่มีความสามารถ
> > > ทางสติปัญญาเท่าเด็กอายุ 7-9 ปี

> > > เด็กปัญญาอ่อน หมายถึง เด็ก*ี่มีความบกพร่อง
> > > ทางด้านสติปัญญาอย่างชัดเจน หรือมีระดับเชาว์ ปัญญาต่ำกว่า 70 ซึ่งสามารถแบ่งออกได้ 3 ระดับ คือ

> > > > 1. ปัญญาอ่อนระดับเล็กน้อย
> > > > 2. ปัญญาอ่อนระดับปานกลาง
> > > > 3. ปัญญาอ่อนระดับรุนแรง

> > > การแสดงออกอาจไม่เหมือนเด็กทั่วไปในวัยเดียวกัน บางคนอาจจะพูดจา
> > > ไม่รู้เรื่อง สมาธิสั้น แต่บางคนก็เรียบร้อยเชื่อฟังคล้ายเด็กเล็กกว่าอายุจริง

> > > แม้ว่าเด็กกลุ่มนี้จะเรียนรู้ได้ช้ากว่าปกติหรือเรียนรู้ได้น้อย แต่ก็สามารถ
> > > เรียนรู้หรือเรียนหนังสือได้ตามความสามารถของเด็กแต่ละคน สาสามารถ
> > > ฝึกให้ช่วยเหลือตนเองได้ เช่น การถอด-ใสเสื้อผ้าด้วยตนเอง การทำความ
> > > สะอาดบ้าน ซักเสื้อผ้า ล้างถ้วยชาม เป็นต้น

> ..........